open-index/open-wikipedia-markdown huggingface dataset:
Tallinnan eläintarha

**Tallinnan eläintarha** () on Viron ainoa eläintarha. Eläintarha avattiin ensimmäisen kerran vuonna 1939, ja vuodesta 1983 alkaen se on sijainnut 88 hehtaarin laajuisella alueella Veskimetsan vieressä.  Tallinnan eläintarha on Euroopan eläintarha- ja akvaariojärjestön jäsen, ja osallistuu sen suojeluohjelmiin.

Eläintarhassa on näytteillä esimerkiksi norsuja, sarvikuonoja, jääkarhuja, simpansseja, tiikereitä, krokotiileja, kotkia ja muita suuria eläimiä. Tarhassa on myös erilliset tropiikkitalot ja norsutalo.

Tallinnan eläintarhan johtajana toimi vuodesta 1975 Mati Kaal, joka jäi eläkkeelle 2016 täytettyään 70 vuotta. Nykyinen johtaja on Tiit Maran.

## Historia
Viron ammuntamaajoukkue voitti vuonna 1937 maailmanmestaruuden ja sai lahjaksi ilveksenpoikasen, joka nimettiin Illuksi. 24. marraskuuta 1937 pidettiin ensimmäinen kokous, jonka tarkoitus oli löytää sopiva paikka tulevalle eläintarhalle, kasvitieteelliselle puutarhalle, ulkoilmamuseolle ja kansan huvipuistolle.   

Tarha sijoitettiin Kadriorgin puiston reunaan ja sinne tuotiin näytille ilves Illun lisäksi muun muassa dingoja, leijonia ja jääkarhuja. Tarha oli tuolloin vielä nimeltään Väikese Zoo eli pieni eläintarha.  Vuoden 1939 loppuun mennessä eläintarhassa oli käynyt yli 100 000 vierailijaa. 

Eläintarha siirrettiin vuonna 1983 Veskimetsan alueelle, joka oli aikaisemmin toiminut sotavarastoalueena. Varastotilat muutettiin eläimille sopivammaksi eikä uusia rakennuksia saanut rakentaa, sillä Neuvostoliitossa kulttuuri- ja urheilurakennusten rakentaminen oli kielletty 10 vuodeksi Moskovan olympialaisten jälkeen. Vasta vuonna 1989 valmistui ensimmäinen eläintarhan oma rakennus, norsutalo.  

## Rakennushankkeita
Koska useat eläimet ovat joutuneet elämään ahtaissa neuvostoaikaisissa oloissa, tarhassa tehdään jatkuvasti korjaus- ja kunnostustöitä, joilla modernisoidaan tarhaa ja luodaan eläimille paremmat asuinolot.  

Vuonna 1999 valmistui tropiikkitalo ja 2005 tropiikkitalon itäsiipi. Lisäksi vuonna 2003 käyttöön otettiin Alpinaario, jossa asuvat eläintarhan kauriit ja villilampaat, sekä lumileopardit.  

Keväällä 2014 avattiin yleisölle eläintarhan uusi sisäänkäyntirakennus ja ympäristökasvatuskeskus, jonka avajaiset pidettiin 1. heinäkuuta 2014. Keskus toimii sisäänkäyntinä eläintarhaan, siellä sijaitsee luokkatiloja, sali, lasten eläintarha, myymälä sekä eläintarhan toimistotilat. 

Vuonna 2018 valmistui uusi jääkarhutarha Polaarium, joka korvasi neuvostoaikaiset betoniset jääkarhuhäkit. Hankkeen kokonaishinta oli yli 3 miljoonaa euroa.

Keväällä 2023 avautui uusi tropiikkitalo, joka esittelee Kaakkois-Aasian sademetsää. Sen lähelle rakennetaan uutta tiikeritarhaa. 

## Galleria

Tiedosto:Luitekass Tallinna loomaaias.JPG|Hietakissa
Tiedosto:Tallinnzoo1.jpg|Norsutalo
Tiedosto:HiidmerikotkasTallinnZoo.JPG|Kuningasmerikotka
Tiedosto:Darla.JPG|Amurinleopardi Darla
Tiedosto:Polaarium-180310-1.jpg|Uusi jääkarhutarha.
Tiedosto:Anakonda Tallinnan eläintarhassa 2022.jpg|Anakonda


## Lähteet

## Aiheesta muualla

*
Stars Are Blind

**Stars Are Blind** on seurapiirijulkkis Paris Hiltonin ensimmäinen single hänen debyyttialbumiltaan *[[Paris (albumi)|Paris]]*. Reggaevaikutteinen, Fernando Garibayn tekemä kappale sai ensiesityksensä Kiss FM- radiokanavalla Los Angelesissa 2. kesäkuuta 2006. Single julkaistiin digitaalisesti ladattavaksi 20. kesäkuuta.

*Stars Are Blindin* musiikkivideo kuvattiin rannalla Malibussa Kaliforniassa 24. toukokuuta 2006. Osittain mustavalkoisella videolla Hilton ja hänen rakastajansa syleilevät ja koskettelevat toisiaan. MTV esitti videon ensimmäisen kerran 6. kesäkuuta ja se nousi MTV Hot 5 Videos-listan ykköseksi. Musiikkivideosta on olemassa myös toinen versio, jossa Hiltonin aikaisemmassa videossa rakastajana nähty mies esittää hänen valokuvaajaansa kuvaussessiossa rannalla. Lopulta Hilton varastaa kuvaajansa auton ja ajaa pois.

Kappale debytoi Billboard-listan sijalla 18, joka oli yksi vuoden vahvimmista debyyttisijoituksista. Britanniassa kappale debytoi singlelistan sijalla 5. Suomessa sen paras sijoitus oli sija 6.

## Listasijoituksia

## Lähteet
Kovjoen rautatieasema

**Kovjoen rautatieasema** () on rautatieasema Kovjoen kylässä Uudessakaarlepyyssä Pohjanmaalla, Pohjanmaan radan varrella. Liikennepaikan etäisyys Helsingin päärautatieasemalta on 508,9 ratakilometriä mitattuna Seinäjoen ja Haapamäen asemien kautta. Nykyisin Kovjoki on miehittämätön junakohtauspaikka, eikä siellä ole henkilö- tai tavaraliikennettä. Liikenteenohjaustoiminnot hoidetaan kaukokäytöllä Seinäjoella sijaitsevasta liikenteenohjauskeskuksesta käsin. 

## Historia
Kovjoen rautatieasema rakennettiin silloisen Uudenkaarlepyyn maalaiskunnan alueelle rataosuuden Seinäjoki–Kokkola rakennustöiden yhteydessä 1885, ja se palveli kuormaus- ja henkilöliikenneasemana. Asemarakennus rakennettiin Oulun radan IV luokan keskikokoisen asemarakennuksen tyypin 2 piirustuksin. Samojen piirustusten mukaan rakennettiin läheinen Pännäisten rautatieaseman asemarakennus. Toisen tyypin rakennus poikkesi esimerkiksi Lapuan rautatieaseman ensimmäisen tyypin asemarakennuksesta siten, että siinä oli erillinen odotushuone naisille. Olemassaolonsa aikana Kovjoki on ollut kolmeen otteeseen risteysasema.

Ensimmäisen kerran Kovjoesta tuli risteysasema vuonna 1903, kun yksityinen kapearaiteinen Uudenkaarlepyyn rautatie avattiin liikenteelle. Kapearaiteinen rautatie purettiin jo 1916.

Valtionrautatiet rakennutti vuonna 1946 leveäraiteisen sivuradan Kovjoelta Uudenkaarlepyyn keskustaan. Radalla oli henkilöliikennettä vuoteen 1956 saakka, ja vähäistä tavaraliikennettä aina vuonna 1982 tapahtuneeseen lakkauttamiseen ja radan purkamiseen saakka. 

Kovjoen aseman ympärille ei muodostunut mitään asutuskeskusta, vaan asema-aluetta ympäröi asumaton metsäalue, ja kylän maatilatkin sijaitsivat kilometrin päässä sijaitsevassa kyläkeskuksessa. Tavaraliikenne Kovjoen asemalla lopetettiin vuonna 1976 ja henkilöliikenne vuonna 1983. Postitoimisto ja kahvila jatkoivat toimintaansa asemalla vuoteen 1999 saakka. 

Vanhan radan penkereelle rakennettiin 1987–1989 kapearaiteinen Kovjoen museorautatien rataosuus, joka ulottuu vuonna 1995 tehdyn laajennuksen jälkeen noin kahden kilometrin päähän Kovjoen asemalta. Museoradalla on edelleen liikennettä muutaman kerran kesässä sunnuntaisin.

## Lähteet
LPMud

**LPMud** (usein pelkkä **LP**) on eräs MUD-pelien tyyppi. Ensimmäisen LPMud-tyyppisen pelin kehitti Lars Pensjö Chalmersin teknillisessä korkeakoulussa Göteborgissa, Ruotsissa vuonna 1989.

LPMudien keskeinen piirre on, että ne pohjaavat *driver*-ohjelmaan, joka toimii virtuaalikoneena LPC-ohjelmointikielellä kirjoitetuille ohjelmille. Driver huolehtii verkkoliikenteestä ja virtuaalikoneen ajamisesta, kun taas LPC-ohjelmat hoitavat kaiken peliin liittyvän toiminnallisuuden. LPC on C-kieleen pohjautuva kieli, mutta siinä on tiettyjä toiminnallisia parannuksia (kuten parempi tuki merkkijonoille) ja se on myös täysin oliopohjainen. Periaatteessa samalla periaatteella voi aivan yhtä hyvin luoda jotain muuta kuin MUDeja; esimerkiksi joitain talker-järjestelmiä on luotu LPMud-pohjan päälle.

LPMud on pelkkä yhteinen nimi teknologialle. Erilaisia drivereitä on runsaasti, ja samoin niiden päälle rakennettuja MUD-kirjastoja (ns. *mudlibejä*), jotka toteuttavat suurimman osan pelijärjestelmistä, ja joiden päälle ja joita laajentamalla voidaan helposti rakentaa yksilöllinen MUD.

Alkuperäiseen Lars Pensjön koodiin pohjaavat ja jotkin puhtaalta pöydältä kirjoitetut järjestelmät ovat vapaasti levitettävissä ja muokattavissa lähdekoodeineen, mutta eivät kuitenkaan ole avointa lähdekoodia: niiden käyttö kaupallisten järjestelmien rakentamiseen on kielletty. Jotkin MUD-kirjastot ovat kuitenkin avointa lähdekoodia.

## LPMud-drivereita

* Amylaar
* CD
* DGD
* LDMud
* MudOS

## MUD-kirjastoja

* CDlib
* Dead Souls
* Discworld
* Heaven7
* Lima
* Nightmare
* TMI

## Aiheesta muualla

* LPMud FAQ 
* LPMudien aikajana, 1996  (Internet Archive)
FN HP-DA

**FN HP-DA** on belgialaisen Fabrique Nationale de Herstalin valmistama kaksitoiminen itselataava pistooli. FN merkintä tarkoittaa valmistajaa, Fabrique Nationalea, HP mallia High Power ja DA kaksitoimista eli Double Actionia. 

FN HP-DA toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella. Aseen kaliiperi on 9x19 mm Parabellum/Luger ja sen lipaskapasiteetti on 14 patruunaa. 

Suomen puolustusvoimat käyttää asetta palveluspistoolinaan uudempien Glock-pistoolien rinnalla nimikkeillä **9.00 PIST 80** ja **9.00 PIST 80-91**.

## Lähteet

## Kirjallisuutta
*

## Aiheesta muualla

* Modern Firearms: Browning DA / FN HP-DA / BDA9 / BDAO 
* Suomen puolustusvoimien kalustoesittely: 9.00 PIST 80-91
VT-linja

**Vammelsuun–Taipaleen linja** eli **VT-linja** oli suomalaisten toinen puolustuslinja jatkosodassa Karjalankannaksella.

Ylipäällikkö antoi 6. marraskuuta 1941 määräyksen Karjalankannaksen armeijakunnille, että niiden oli määrä suunnitella etulinjan taakse tukilinja. Näin suunniteltiin VT-linja, jonka rakennustöitä tehtiin vuosina 1942–1943, joihin osallistui pääosin Kannaksen yleisreservejä, joka oli perin vähäinen joukko näinkin suureen rakennusurakkaan. Myöhemmin linjan rakennustöissä käytettiin päälinjasta taakse reserviin vedetyt 3. ja 18. divisioonan sekä Ratsuväkiprikaatin miehet aina Neuvostoliiton suurhyökkäykseen asti. Rakennustöiden johtoon Mannerheim määräsi Yleisesikunnan päällikön kenraaliluutnantti Edvard Hanellin 28. tammikuuta 1942 alkaen.

VT-linja kulki Suomenlahdelta Vammelsuusta Sahakylään, jossa se ylitti Viipurin–Leningradin radan ja jatkoi Kuuterselän kylään ja edelleen Kotselän kylään ja edelleen Kivennavan, Siiranmäen kautta Kirjasalon rajamutkaan, josta se siirtyi valtakunnan rajan poikki Neuvostoliiton puolelle Raasulissa. Raasulista linja jatkoi Raudun eteläpuolitse Riiskaan Vuoksen suvannon rannalle ja edelleen Taipaleenjokea pitkin Laatokkaan.

Puna-armeijan suurhyökkäyksen alkaessa kesäkuussa 1944 oli VT-linja vielä keskeneräinen. Se oli linnoitettu jotensakin Vemmelsuulla ja Kivennavan kaistalla sekä joltisakin Sahakylässä ja Viipurin–Leningradin radan varressa. Näin tämä keskeneräinen tukiasema murtui Kuuterselässä 15. kesäkuuta.  Samaan aikaan puolustus murtui Suomenlahden lähellä, ja vaikka Siiranmäessä saatiin torjuntavoitto, se ei enää pelastanut VT-asemaa. Linjaa puolustamassa oli liian vähän suomalaisia, vain viisi divisioonaa ja ratsuväkiprikaati, venäläisten viittä armeijakuntaa vastaan. Lisäksi torjunnan kannalta tärkeä tykistö puuttui. Linjan murruttua suomalaiset aloittivat vetäytymisen VKT-asemaan 16. kesäkuuta 1944 alkaen.

## Lähteet
* Halsti, W. H.: *Ratkaisu 1944, Suomen sota 1939–1945*, Helsinki: Otava 1957
* Mannerheim, G.: *Muistelmat II*. Helsinki: Otava 1952
* Tuompo W. E.: *Päiväkirjani Päämajasta 1941–1944.* Helsinki: WSOY 1968

### Viitteet
Umbrin kieli

**Umbrin kieli** oli itaalinen kieli, jota puhuneet umbrit olivat Apenniinien niemimaalla antiikin aikana asunut kansanryhmä. Se oli läheistä sukua oskille.

Historiallisella ajalla umbrien asuinseutu sijaitsi Ylä-Tiberin ja Apenniininen vuoriston välisellä alueella. Voidaan toki esittää olettamus, että heidän asuma-alueensa olisi ollut jopa paljon laajempi, ulottuen lännessä Tyrrhenanmereen ja idässä Adrianmereen saakka. Kielen puhujat olisivat kuitenkin vetäytyneet alueelta muiden heimojen tunkeutumisen seurauksena. Näin olisi tapahtunut etenkin kelttien ja etruskien valloitusten jälkeen. Herodotos kertoo noin 400-luvulla eaa., että etruskit asettuivat Umbriaan. Umbrin aakkosto oli, kuten muutkin vanhat italialaiset aakkostot, saatu etruskeilta, ja sitä kirjoitettiin oikealta vasemmalle. Umbria on kirjoitettu myös latinalaisilla aakkosilla.

Umbrien kieli tunnetaan seitsemän Gubbiosta vuonna 1444 löydetyn pronssitaulun, *Tabulae Iguvinae*, ansiosta. Nämä taulut on ajoitettu 300–90 -luvuille eaa. ja niissä kerrotaan erilaisista uskonnollisista palveluriiteistä. 

## Lähteet

## Kirjallisuutta
*Giacomo Devoto (1967); Gli antichi Italici
*Giacomo Devoto (1948); Le Tavole di Gubbio
*Augusto Ancillotti, Romolo Cerri (1996); Le tavole di Gubbio e La Civiltà degli Umbri.
*Bernard Sergent (1995); Les Indo-Européens, Payot, Paris.

## Aiheesta muualla
*Muinaisen Umbrin tutkimuksen ja dokumentoinnin keskus  
*Umbrikieliset aakkoset
VKT

Lyhenteet **Vkt** ja **VKT** voivat tarkoittaa:
* Valtion Kivääritehdas, Jyväskylän Tourulassa sijainnut, vuosien 1926–1946 välillä toiminut Suomen valtion omistama asetehdas, myöhemmin Valmet Oy:n yksikkö. 
* Vuokatin rautatieasema, liikennepaikkalyhenne Vkt, rautatieliikennepaikka
* Vakarų Kompiuteriniai Tinklai, VKT, Western Computer Networks, liettualainen tietoliikennealan yritys
* Всероссийская конфедерация труда, VKT, Venäjän työväenliitto
* Viipurin–Kuparsaaren–Taipaleen linja‎, VKT-linja, suomalaisten puolustuslinja jatkosodassa.
* Valokuituteline
Luettelo Suomen presidenttiehdokkaista puolueen mukaan

Tämä on **luettelo ehdokkaista Suomen tasavallan presidentiksi [[puolue]]en mukaan järjestettynä**.

## Nykyiset eduskuntapuolueet

### Keskusta
Suomen Keskusta (1906–1965 *Maalaisliitto*, 1965–1988 *Keskustapuolue*) on asettanut Suomen presidentinvaaleihin yhteensä kahdeksan ehdokasta:

### Kokoomus
Kansallinen Kokoomus on asettanut Suomen presidentinvaaleihin yhteensä yksitoista  ehdokasta:

### Kristillisdemokraatit
Suomen Kristillisdemokraatit (1958–2001 *Suomen kristillinen liitto*) on asettanut Suomen presidentinvaaleihin ehdokkaan viidesti:

{| class="toccolours" border=1 cellspacing=0 cellpadding=2 style="text-align:center; border-

### Perussuomalaiset
Perussuomalaiset ovat asettaneet Suomen presidentinvaaleihin ehdokkaan neljä kertaa:

### RKP
Ruotsalainen Kansanpuolue on asettanut Suomen presidentinvaaleihin yhteensä yhdeksän ehdokasta:

### SDP
Suomen sosialidemokraattinen puolue on asettanut Suomen presidentinvaaleihin yhteensä kahdeksan ehdokasta:

### Vasemmistoliitto

Vasemmistoliitto on asettanut Suomen presidentinvaaleihin yhteensä kolme ehdokasta:

### Vihreät

Vihreä liitto on asettanut Suomen presidentinvaaleihin yhteensä kaksi ehdokasta:

{| class="toccolours" border=1 cellspacing=0 cellpadding=2 style="text-align:center; border-

## Muut

### DeVa
Demokraattinen Vaihtoehto on asettanut Suomen presidentinvaaleihin ehdokkaan kerran:

### Edistyspuolue
Kansallinen Edistyspuolue on asettanut Suomen presidentinvaaleihin ehdokkaan yhdeksän kertaa:

### IKL
Isänmaallinen kansanliike on asettanut Suomen presidentinvaaleihin ehdokkaan kerran:

### Liberaalit
Liberaalinen Kansanpuolue on asettanut Suomen presidentinvaaleihin ehdokkaan kerran:

### Perustuslaillinen Oikeistopuolue
Perustuslaillinen Oikeistopuolue (1980-luvulle saakka *Suomen Perustuslaillinen Kansanpuolue*) on asettanut Suomen presidentinvaaleihin ehdokkaan kerran:

### Remonttiryhmä
Remonttiryhmä on asettanut Suomen presidentinvaaleihin ehdokkaan kerran:

### SKDL
Suomen Kansan Demokraattinen Liitto on asettanut Suomen presidentinvaaleihin ehdokkaan seitsemän kertaa:

### Liike 88
Liike 88  on asettanut Suomen presidentinvaaleihin ehdokkaan kerran:

### SMP
Suomen Maaseudun Puolue on asettanut Suomen presidentinvaaleihin ehdokkaan viisi kertaa:

### Sos. kuutoset
Sosialistinen eduskuntaryhmä kuutoset on asettanut Suomen presidentinvaaleihin ehdokkaan kerran:

### STP
Sosialistinen työväen ja pienviljelijöiden vaalijärjestö on asettanut Suomen presidentinvaaleihin ehdokkaan kerran:

### Suomen Kansanpuolue
Suomen Kansanpuolue on asettanut Suomen presidentinvaaleihin ehdokkaan kolmesti:

### SKYP
Suomen Kansan Yhtenäisyyden Puolue on asettanut Suomen presidentinvaaleihin ehdokkaan kahdesti:

### TPSL
Työväen ja Pienviljelijäin Sosialidemokraattinen Liitto on asettanut Suomen presidentinvaaleihin ehdokkaan kerran:

### VL
Vapaamielisten Liitto on asettanut Suomen presidentinvaaleihin ehdokkaan kerran:

## Sitoutumattomat
### 1919

### 1943

### 1994

### 2006

### 2018

### 2024

## Huomautukset

#Suoran vaalin tulos, suluissa valitsijamiesvaalin tulos.

## Lähteet
Isä Ruben

**Isä Ruben** on Tapani Markkulan (nimimerkki Balabar Torm) ja Pertti Poutasen (nimimerkki Sansibar Sedan) tekemä suomalainen strippisarjakuva, joka on ilmestynyt kristillisessä ilmaisjakelulehdessä ''Kirkko ja kaupunki'' vuodesta 1971 alkaen.http://www.turunsanomat.fi/kulttuuri/?ts=1,3:1005:0:0,4:5:0:1:2000-12-21,104:5:61891,1:0:0:0:0:0: Sitä ennen näitä luostariaiheisia strippejä ilmestyi Kirkon Nuorisotyön Keskuksen *Pistis*-lehdessä. Markkula ja Poutanen ovat ammatiltaan pappeja.http://web.archive.org/web/20071009083511/http://www.contentstudio.teknikhuset.se/labssb/Nordicomics/Media/PDF/Articles/isaruben27.pdf

Sarjakuva kertoo keskiaikaisesta, isä Rubenin johtamasta luostarista ja sen munkeista. Sarjakuvan maailma tosin sisältää paljon piirteitä nykyajasta. Monet sen vitsit perustuvat anakronismeihin ''Velhon'' ja ''Pulterin'' tapaan, jotka selvästi ovat vaikuttaneet *Isä Rubeniin* taloudellisen yksinkertaista piirrosjälkeä myöten.

Markkula ja Poutanen ovat julkaisseet myös sarjakuvan *Pastori Nakki ja Sortin sakki* (Kirjapaja, 1982) nimimerkeillä E. Tikka & O. Suma.

*Kirkko ja kaupunki* -lehden lukijoista *Isä Ruben* -sarjakuvan lukee puolet.https://luottamus.kirkkohelsinki.net/dokumentit/tutkimus/Kirkko_ja_Kaupunki_lukijatutkimus_2004.pdf Lehden levikki on yli kaksisataa tuhatta, joten *Isä Ruben* on yksi Suomen luetuimmista kotimaisista sarjakuvista.

## Lähteet
*Anekauppaa ja eläinten hoitoa. Turun Sanomat 21.12.2000.
*Sarjainfo 27/1980 - Heikki Jokinen: Vippaa ane! (PDF)
*Lukemistutkimus 3.3.2004 

## Bibliografia
* *Isä Ruben* (Nuorten keskus, 1977)
* *Vippaa ane, isä Ruben* (Lasten keskus, 1979)
* *Isä Ruben ja polvilumpion perintö* (Arktinen Banaani, 2000)
Something in the Way

**Something in the Way** on yhdysvaltalaisen grungeyhtye Nirvanan kahdestoista kappale yhtyeen vuoden 1991 albumilla Nevermind.

Kappale kertoo siitä ajasta kun Nirvanan laulaja/kitaristi Kurt Cobain nukkui nuorempana kodittomana sillan alla hänen kotikaupungissaan Aberdeenissa.

## Muut versiot
Kappaleen "sähköinen" liveversio julkaistiin vuonna 1994 *Nirvana Live! Tonight! Sold Out!!* videolla. Tämä versio äänitettiin 14. helmikuuta vuonna 1992 Osakassa, Japanissa.

Akustinen liveversio kappaleesta julkaistiin marraskuussa vuonna 1994 Nirvanan *[[MTV Unplugged in New York]]* livealbumilla. Sama versio julkaistiin myös *[[About a Girl]]* singlen B-puolena Unplugged-albumilta ja yhtyeen kokoelmalevy *[[Nirvana (albumi)|Nirvanan]]* Japanin julkaisussa. Tässä versiossa esiintyvät myös  Pat Smear kitarassa ja Lori Goldston sellossa.

## Kappale elokuvissa
Something In The Way oli akustisena versiona vuonna 1996 ilmestyneessä Jerry O'Conellin ohjaamassa elokuvassa Jerry Maguire. Kappale oli myös Sam Mendesin ohjaamassa elokuvassa Merijalkaväen mies.

## Muiden yhtyeiden soittamana
Seuraavat yhtyeet ja artistit ovat soittaneet oman version kappaleesta:
*Walesilainen vaihtoehtorock yhtye Stereophonics.
*Brittiläinen rap muusikko Tricky.
*Yhdysvaltalainen hard rock/heavy metal -yhtye Burning Brides.
*Yhdysvaltalainen ”actionrock”-yhtye Monty.
*Eteläafrikkalainen post-grungeyhtye Seether.
*Ruotsalainen metalliyhtye Avatar

## Aiheesta muualla
* Kappaleen sanat
Air Botswana

**Air Botswana Corporation**  on botswanalainen lentoyhtiö, jonka päälentokenttä on Sir Seretse Khaman kansainvälinen lentoasema Gaboronessa. 

Air Botswana perustettiin huhtikuussa 1972. Sitä edelsi Botswana Airways, joka oli perustettu korvaamaan Botswana National Airways vuonna 1969. Yhtiö on Botswanan hallituksen omistuksessa. 

Lentoyhtiöllä on code sharing -sopimukset Qatar Airwaysin ja Kenya Airwaysin kanssa. Se suunnittelee vahvistavansa asemaansa Afrikan johtavana lentoyhtiönä kehittämällä muun muassa verkkovaraukset ja lipunmaksujärjestelmät sekä keskittymällä palvelun laatuun. Lisäksi yhtiö tarjoaa tilauslentoja, maapalveluita ja teknisiä huoltopalveluita. 

## Kohteet
* Botswanassa: Francistown, Gaborone, Kasane, Maun
* Ulkomailla: Nairobi, Blantyre, Lilongwe, Johannesburg, Kapkaupunki, Victoria Falls

## Laivasto
Vuonna 2022 Air Botswanan laivastoon kuului yksi Embraer 170 -suihkumatkustajakone sekä kaksi ATR 72-600 -potkuriturbiinikonetta. Aiemmin yhtiön laivastoon on kuulunut muun muassa ATR 42-500-, ATR 72-500-, Avro RJ85- ja BAe 146-100 -koneita.

## Lähteet

## Aiheesta muualla
* Viralliset sivut
La Gazzetta dello Sport

**La Gazzetta dello Sport** on italialainen urheiluaiheinen sanomalehti. Lehden ensimmäinen numero ilmestyi 3. huhtikuuta vuonna 1896 aiheena saman vuoden huhtikuussa pidetyt ensimmäiset nykyaikaiset olympialaiset Ateenassa. Lehti painetaan vaaleanpunertavalle paperille ja päivittäin sitä myydään noin 400&nbsp;000&nbsp;kappaletta, eniten maanantaisin. Vaikka lehdessä käsitellään laajalti eri urheilulajeja, vievät jalkapalloon keskittyvät jutut tavallisesti yli puolet sivumäärästä. La Gazzetta dello Sport on maailman vanhin yhä ilmestyvä urheiluaiheinen lehti.

## Aiheesta muualla
* La Gazzetta dello Sport
About a Girl

"**About a Girl**" on grungeyhtye Nirvanan vuonna 1989 julkaistu kappale. Se oli kolmas kappale yhtyeen esikoisalbumilla *[[Bleach (albumi)|Bleach]]*. Patti Smith kirjoitti myöhemmin Kurtin muistoa kunnioittavan kappaleen "About a Boy", joka julkaistiin vuonna 1996 hänen levyllään *[[Gone Again]]*.

Kappale kertoo Kurt Cobainin silloisesta tyttöystävästä Tracy Maranderista. Cobain itse ei koskaan tätä Maranderille kuitenkaan kertonut.

"About a Girl" on julkaistu myös livealbumilla *[[MTV Unplugged in New York]]* vuonna 1994 ja kokoelmalevyllä *[[Nirvana (albumi)|Nirvana]]* vuonna 2002. Kappaleesta on myös tehty single vuonna 1994 livealbumilta *MTV Unplugged in New York*. Toinen liveversio kappaleesta julkaistiin B-puolena yhtyeen "Sliver"-singlellä. Vuonna 1994 kappale julkaistiin *[[Live! Tonight! Sold Out!!]]* -videolla. *Live! Tonight! Sold Out!!* -videon versio kuvattiin 31. lokakuuta 1991 Seattlessa. Kappaleen akustinen demoversio julkaistiin vuonna 2004 yhtyeen *[[With the Lights Out]]* -boxilla ja seuraavana vuonna ** -kokoelmalla. Kappale sisältyy myös *Guitar Hero: World Tour* -peliin.

## Kappaleet
# About a Girl (Cobain)
# Something In The Way (Cobain)

## Listasijoitukset

## Aiheesta muualla
* Nirvana - About A Girl (MTV Unplugged) YouTubessa
Djibouti Airlines

**Djibouti Airlines**  oli djiboutilainen lentoyhtiö. Se perustettiin helmikuussa 1996. Yhtiön päälentoasemana toimi Djibouti-Amboulin kansainvälinen lentokenttä. Yhtiö lakkautettiin vuonna 2009.

Yhtiö käynnistettiin uudelleen Air Djibouti nimisenä vuonna 2015.

## Kansainväliset kohteet
* Addis Abeba
* Aden
* Borama
* Boosaaso
* Dire Dawa
* Dubai
* Hargeisa 

## Laivasto
Tammikuussa 2005:

* 1 kpl Antonov An-24RV

## Lähteet

## Aiheesta muualla
* Viralliset sivut
Azerbaijan Airlines

**Azerbaijan Airlines** ()  on valtion omistama azerbaidžanilainen lentoyhtiö. Sen päälentokenttä on Haidar Alijevin kansainvälinen lentoasema Bakussa. Yhtiö perustettiin 7. huhtikuuta 1992. Azerbaijan Airlines omistaa kokonaan tytäryhtiönsä Azal Avia Cargon.

## Kohteet

* Aberdeen
* Adana
* Aqtaw
* Aleppo
* Amsterdam
* Ankara
* Antalya
* Ardabīl
* Ašgabat
* Astrahan
* Ateena
* Baku (solmukohta)
* Peking
* Berliini
* Biškek
* Bodrum
* Tšeljabinsk
* Dalaman
* Delhi
* Dubai
* Frankfurt am Main
* Gəncə
* Geneve
* Istanbul
* İzmir
* Kabul
* Karachi
* Kazan
* Harkova
* Kiova
* Krasnojarsk
* Lənkəran
* Lontoo
* Lviv
* Mašhad
* Milano
* Minsk
* Moskova
* Nahitševan
* New York
* Nižni Novgorod
* Novosibirsk
* Orenburg
* Pariisi
* Perm
* Praha
* Qəbələ
* Rooma
* Rostov-na-Donu
* Pietari
* Samara
* Samarkand
* Simferopol
* Split
* Tabriz
* Tbilisi
* Teheran
* Tel Aviv
* Tivat
* Trabzon
* Türkmenbaşy
* Ürümqi
* Wien
* Volgograd
* Voronež
* Jekaterinburg
* Zaporižžja
* Zaqatala

## Laivasto
Azerbaijan Airlinesin laivasto heinäkuussa 2016:

## Onnettomuudet ja vaaratilanteet
* 23. joulukuuta 2005 Azerbaijan Airlinesin Antonov AN-140 putosi Kaspianmereen noin 20 mailia pohjoiseen Azerbaidžanin pääkaupungista ja laskeutumispaikasta, Bakusta. Kone oli lähtenyt Aktausta. Kaikki 18 matkustajaa ja viisi miehistön jäsentä kuolivat.
* 25. joulukuuta 2024 – Azerbaijan Airlinesin lento 8243: Bakusta Groznyihin Venäjälle matkalla ollut Embraer E190AR syöksyi maahan Kazakstanissa lähellä Aqtaw’ta.

## Lähteet

## Aiheesta muualla

* Viralliset sivut
Luettelo maaseudun kehittämisyhdistyksistä

Toimintaryhmät eli **[[Maaseudun kehittämisyhdistys|maaseudun kehittämisyhdistykset]]** rahoituslähteittäin Suomen Kylätoiminta ry:n 31.7.2006 tietojen mukaan ohjelmakaudella 2000 - 2006:

(HUOM. ohjelmakaudella 2007 - 2013 kaikki rahoitettavaksi hyväksyttävät toimintaryhmät toteuttavat maaseutuohjelman Leader-toimintatapaa)

## Yhdistykset

### LEADER+

* Aisapari ry
* Aktiivinen Pohjois-Satakunta ry
* Etelä-Karjalan Kärki-LEADER ry
* I Samma Båt - Samassa veneessä rf / ry
* Joensuun seudun LEADER ry
* Kainuun naisyrittäjyys LEADER ry
* KalaKukko 2006 ry
* Kantri ry
* Karhuseutu ry
* Keski-Karjalan Jetina ry
* Keskipiste-LEADER
* Maaseudun kehittämisyhdistys Viisari ry
* Nouseva rannikkoseutu eli Norsu ry
* Oulujärvi LEADER
* Päijät-Hämeen maaseudun kehittämisyhdistys ry
* Peräpohjolan kehitys ry
* Pirityiset ry
* Pomoottori ry
* Pomoväst rf
* RAJUPUSU LEADER ry
* Rieska-Leader ry
* SEPRA ry
* Suupohjan kehittämisyhdistys ry
* Vaara-Karjalan LEADER ry
* Varsinais-Suomen jokivarsikumppanit ry

### Tavoite 1

* Kylä-kulttuuria Tuntureitten Maassa ry
* Myötäle ry
* Outokaira tuottamhan ry
* Piällysmies ry
* Pohjoisimman Lapin LEADER ry
* Ylä-Savon Veturi ry 

### ALMA

* Eteläisen Päijät-Hämeen toimintaryhmä ETPÄHÄ ry
* Hyvinkään-Riihimäen seudun yhteistoimintayhdistys YliSet ry
* Jokivarsien moderni maaseutuyhdistys JoMMa ry
* Joutsenten reitti ry
* JyväsRiihi ry
* Kuusiokuntien kehittämisyhdistys ry
* Lounais-Suomen Maaseudun Kehittämisyhdistys ry
* LounaPlussa ry
* Maaseudun kehittämisyhdistys Ravakka ry
* Maaseudun kehittämisyhdistys SAMPo ry
* Maaseutukehitys ry
* Pirkan Helmi ry
* Pohjois-Kymen kasvu ry
* PoKo ry
* Pyhäjärviseudun Kehittämisyhdistys ry
* Seinänaapurin kehittämisyhdistys ry
* Varsin Hyvä ry
* Vesuri-ryhmä ry
* YHYRES -kehittämisyhdistys ry 

### POMO+

* Idässä Itää ry - Gro i Öst rf
* Länsi-Saimaan kehittämisyhdistys ry
* Länsi-Uudenmaan Kehitys LUKE ry
* Linnaseutu ry
* Maaseudun kehittämisyhdistys Mansikka ry
* Studiefrämjandet i Österbotten r.f.
* Veej'jakaja ry

## Lähteet
Socket 7

**Socket 7** on x86-suorittimien suoritinkanta, joka oli suosittu 1990-luvun loppupuolella. Se oli seuraaja Socket 5-suoritinkannalle, ja tuli aluksi käyttöön Intel Pentium-suorittimien kantana. Myös muut valmistajat tuottivat kantaan sopivia suorittimia. Esimerkiksi Cyrix 6x86-, AMD K5- ja AMD K6-suorittimet sopivat kantaan.

Viimeisiä Socket 7-emolevyjä kutsuttiin nimellä Super Socket 7, koska niissä väylänopeus oli nostettu 100 MHz:iin AMD:n K6-2 ja K6-III suorittimia varten, ja emolevyille oli lisätty AGP-väylä. Fyysisesti kanta oli kuitenkin aivan sama kuin ennenkin. 

Liitäntäpintoja suoritinkannassa on 321.
Eritrean Airlines

**Eritrean Airlines**  on eritrealainen lentoyhtiö, jonka pääpaikkana toimii Asmaran kansainvälinen lentoasema Eritrean pääkaupungissa Asmarassa.

Eritrean Airlines perustettiin vuonna 1991.

## Kohteet
* Kairo
* Asmara 
* Frankfurt
* Milano
* Rooma 
* Karachi
* Lahore 
* Jedda
* Kapkaupunki
* Johannesburg
* Khartum
* Port Sudan
* Dubai

## Laivasto
Elokuussa 2017:

* 1 Boeing 767-200ER

## Lähteet

## Aiheesta muualla
*  (viralliset sivut)
Spartathlon

**Spartathlon** on Kreikassa järjestettävä ultrajuoksukilpailu, jonka reitti on 246 kilometrin matka Ateenasta Spártiin, joka sijaitsee antiikin Spartan paikalla.

Spartathlonin reitti on tehty Feidippides-nimisen viestimiehen kulkeman reitin perusteella. Feidippides lähetettiin vuonna 490 eaa. Ateenasta Spartaan hakemaan apua taistelussa Persiaa vastaan. Herodotoksen *[[Historiateos|Historiateoksen]]* perusteella Feidippides saapui perille Spartaan seuraavana päivänä. Lokakuussa 1982 Royal Air Forcen upseeri John Foden halusi testata neljän kollegansa kanssa, oliko kertomuksessa kuvailtu juoksu mahdollinen. Kaksi heistä saapui perille alle 36 tunnissa, ja joukko järjesti ensimmäisen virallisen Spartathlonin seuraavana vuonna.

Nykyisen Ateenasta Spártiin juostavan juoksukilpailun aikaraja on 36 tuntia. Järjestäjät valvovat juoksun etenemistä väliaika-asemilla, joihin on ennätettävä tietyssä määräajassa, tai juoksu keskeytetään. 

Suomalainen Seppo Leinonen teki vuonna 2006 historiaa juostessaan maaliin viidennentoista kerran, joka oli tapahtuman ennätys. Sittemmin ennätys on rikottu ja nykyisin eniten maaliin juostuja Spartathloneja on saksalaisella Hubert Karlilla, joka vuonna 2023 juoksi maaliin 25:nnen kerran.

## Vaatimukset osallistumiselle
Jokaisen kilpailuun osallistuvan on täytettävä yksi seuraavista vähimmäisvaatimuksista (miehillä ja naisilla erilliset):

* 12 tunnin juoksukilpailussa vähintään 120 / 110 kilometriä
*100 mailin juoksu 21 / 22 tunnissa
*24 tunnin juoksukilpailussa vähintään 180 / 170 kilometriä
* 48 tunnin juoksukilpailussa vähintään 280 / 260 kilometriä
* Selvinnyt maalin jossakin muussa ultrajuoksukilpailussa tietyssä vaaditussa ajassa (mm. *UltraBalaton*, *Badwater*, *Sakura Michi, Western States 100-Mile Endurance Run*)
* Selvinnyt Spartathlonilla maaliin jo aiemmin

Joku edellä mainituista vaatimuksista pitää olla suoritettuna kolmen vuoden sisällä kilpailusta. Esimerkiksi vuoden 2019 Spartathloniin hyväksyttiin siis vuosina 2017–2019 tehdyt suoritukset. 

Spartathlonin vuosittainen osallistujamäärä on rajoitettu 390 henkilöön ja tarvittaessa osallistujien osalta suoritetaan arvonta. Juoksijat, joilla on vähittäisvaatimusta vähintään 25 % parempi tulos, saavat osallistumisoikeuden suoraan ilman arvontaa (eli tällöin vaatimuksina esimerkiksi miehillä 24 tunnin juoksu vähintään 225 kilometriä, naisilla 24 tunnin juoksu vähintään 212,5 kilometriä, jne.).

## Kilpailun voittajat

## Katso myös
* Luettelo suomalaisista Spartathlon-juoksijoista

## Lähteet

## Aiheesta muualla
* http://www.spartathlon.gr/
* http://endurance.fi/ukk/spartathlon.html 
* Deutsche Ultramarathon Vereinigung - Spartathlon
Asmaran kansainvälinen lentoasema

**Asmaran kansainvälinen lentoasema**  on lentoasema Eritrean pääkaupungissa Asmarassa.

Asmaran kansainvälinen lentoasema palveli vuonna 2004 136&nbsp;526 matkustajaa. Se toimii Eritrean Airlines -yhtiön kotikenttänä.

## Lähteet

## Aiheesta muualla
* Perustietoja Asmaran kansainvälisestä lentoasemasta
Neopoli

**Neopoli** on Lahden kaupungin entiseen Ewaldin paitatehtaan rakennukseen Niemeen 1990-luvun alussa saneerattu kehittämiskeskus, minkä nimenä on nykyään Lahden tiede- ja yrityspuisto Oy, Lahti Science and Business Park Ltd.

Se kuuluu osana ENVIROPARKS:ien muodostamaan ympäristöpuistojen kokonaisuuteen ja siellä toimii myös Hämeen ympäristökeskuksen Lahden toimipiste.

## Lahden tiedepuisto
* Lahden tiede- ja yrityspuisto Oy http://www.lahtisbp.fi/index.php?mid=56
Juho Pössi

**Juho Pössi** (15. tammikuuta 1898, Salmi – 14. joulukuuta 1958 Maaninka) oli suomalainen maanviljelijä, kapteeni ja Mannerheim-ristin ritari numero 7.

Sisällissotaan Pössi osallistui Salmin suojeluskunnassa. Talvisodassa Pössi toimi komppanianpäällikkönä Erillinen pataljoona kymmenessä (ErP 10), joka kuului Ryhmä Talvelaan. Maaliskuun alusta hänelle uskottiin 1. erillisen sissikomppanian päällikkyys. Talvisodan ansioista Pössi sai kolme kiitosmainintaa. 

Jatkosodassa Pössi oli komppanianpäällikkönä 18. divisioonaan kuuluvan Jalkaväkirykmentti 27 kolmannessa pataljoonassa. Luutnantti Pössi nimitettiin 29. elokuuta 1941 Mannerheim-ristin ritariksi taistelussa osoitetusta rohkeudesta, neuvokkuudesta ja ripeydestä. Pössi johti komppanianpäällikkönä hyökkäystä vihollisen linnoitettuihin asemiin ja valtasi kaksi ensimmäistä bunkkeria.

Jatkosodan jälkeen Pössi oli yksi Ždanovin ''Lista 1:n'' perusteella sotarikoksista syytettyinä pidätettyjä. Hän toimi adjutanttina Tampereen sotilaspiirin esikunnassa 1945–1948. Istuttuaan kaksi vuotta Miehikkälän varavankilassa hän vapautui syyttömänä. Siviilitoimeltaan Pössi oli maanviljelijä.

## Lähteet
* Hurmerinta–Viitanen: *Suomen Puolesta: Mannerheim-ristin ritarit 1941–1945.* Jyväskylä: Ajatus kirjat 2004. .
* Karhunen, Joppe: *Taistelujen miehet.* Porvoo: WSOY 1972. .
* Harri M. O. Nygren *Sotaan Suojärveltä, Erillinen Pataljoona 10:n taistelujen tie Talvisodassa 1939 - 1940.* Oma kustanne, Jyväskylä 2007. 

### Viitteet
Madaran ratsastaja

**Madaran ratsastaja** () on varhaiskeskiaikaan ajoitettu kivireliefi Madaran ylätasangolla Šumenin alueella Bulgarian itäosassa. Teos sijaitsee noin kahden kilometrin etäisyydellä Madaran kylästä, noin 75 kilometriä Varnasta länteen. Kivireliefi liitettiin UNESCOn maailmanperintöluetteloon vuonna 1979.

Reliefi esittää majesteettista ratsastajaa joka on hakattu 23 metriä maanpinnan yläpuolelle lähes pystysuoraan satametriseen kallioseinään. Ratsastaja on syöksemässä keihästään hevosen jaloissa makaavaan leijonaan. Ratsukon edessä lentää kotka ja koira juoksee sen perässä. Kuva symboloi sotavoittoa.

Muistomerkki on noin vuodelta 710 joten se lienee tehty bulgaarien Tervel-kaanin aikana. Tämä sopisi ajatukseen, että kuva esittää itse kaania ja sen ovat tehneet bulgaarit, paimentolaiskansa joka asettui Bulgarian kaakkoisosaan 600-luvulla. Toisen teorian mukaan reliefi liittyisi muinaisiin traakialaisiin ja kuva esittäisi traakialaista jumalaa.

Reliefin yhteydessä on myös kolme kallioon kaiverrettua, bysantin kreikaksi kirjoitettua tekstiä, jotka kertovat alueen historiasta.

## Lähteet

## Aiheesta muualla
Ángelos Basinás

**Ángelos Basinás** (, s. 3. tammikuuta 1976 Chalkída, Kreikka) on kreikkalainen jalkapalloilija, joka on pelipaikaltaan keskikenttäpelaaja. Basinás pelaa Englannin Valioliigassa Portsmouthissa.

Basinás aloitti uransa Kreikan pääsarjassa Panathinaikosissa vuonna 1995 ja voitti siellä muun muassa kaksi Kreikan-mestaruutta (1996 ja 2004). Kaudella 2005–2006 Basinás siirtyi Espanjaan Primera División Mallorcan joukkueeseen. Basinás edusti Mallorcaa kauden 2008 loppuun. Hän kävi sen jälkeen pelaamassa Kreikassa AEK Ateenassa, mutta siirtyi vuonna 2009 Englannin Valioliigan Portsmouthiin.

Kreikan maajoukkueessa Basinás on tehnyt neljä maalia 69 pelatussa A-maaottelussa. Basinás oli myös mukana voittamassa vuoden 2004 Euroopan-mestaruutta.

## Lähteet
Gambia International Airlines

**Gambia International Airlines**  oli gambialainen lentoyhtiö. Sen osakkeista 99 % omisti Gambian hallitus ja loput Gambia Telecommunications Company.

Gambia International Airlines perustettiin 23. tammikuuta 1996. Se lopetti toimittansa vuonna 2007.

## Kohteet
* Dakar
* Freetown
* Lagos
* Lontoo

## Laivasto
Tammikuussa 2005:

* 1 Boeing 737-200

## Lähteet

## Aiheesta muualla
* Viralliset sivut
Ghana International Airlines

**Ghana International Airlines**  oli ghanalainen lentoyhtiö, joka perustettiin vuonna 2005 korvaamaan toimintansa lopettanut Ghana Airways. Ghana International Airlines käytti lennoillaan Boeing 757- ja 767-koneita. 

Ghana International Airlinesin päälentokenttä oli Kotokan kansainvälinen lentoasema Ghanan pääkaupungissa Accrassa. Lentoyhtiön palveluihin kuuluivat myös rahtipalvelut. Suurimman osan lentoyhtiöstä omisti Ghanan hallitus.

Yhtiö lopetti toimintansa vuonna 2010.

## Laivasto
Ghana International Airlines käytti toimintansa aikana seuraavia konetyyppejä:

* Boeing 757-200
* Boeing 767-300ER

## Lähteet

## Aiheesta muualla

* Viralliset sivut
Four Color

**Four Color** (käytetään myös nimeä **Four Color Comics**) oli yhdysvaltalainen, Dell Comicsin julkaisema sarjakuvalehti, joka ilmestyi vuosina 1939–1962. Lehteä ilmestyi peräti 1375 numeroa. 25 numeron jälkeen numerointi alettiin alusta, ja loppuvaiheessa osa numeroista jäi jostain syystä käyttämättä. Lehteä julkaistiin parhaimmillaan kymmeniä eri numeroita kuukaudessa.

*Four Colorissa* seikkaili sarjakuvasankareita, joiden oman lehden aloittaminen katsottiin riskialttiiksi. Uuden lehden aloittamisesta kustantaja näet joutui maksamaan kovan maksun postilaitokselle. Muutenkin monessa tapauksessa uuden lehden aloittaessa jatkettiin mieluummin jonkun heikosti menestyneen numerointia kuin aloitettiin numerosta 1. Myös muilla yhtiöillä oli vielä 1970-luvulle asti vastaavia "kokeilusarjoja" uusille sarjakuville. Nykyinen käytäntö on ollut päinvastainen jo pari vuosikymmentä. Heikosti menevä sarja saatetaan lopettaa ja aloittaa kolmen kuukauden päästä numero ykkösestä.

Kun FC-sarjassa oltiin julkaistu hyvin kaupaksi käyvää sarjakuvaa, aloitettiin oma lehti johon FC-sarjassa jo julkaistut laskettiin mukaan. Esimerkiksi Roope-setää tuli FC-sarjassa kolme numeroa, ja ''Uncle Scrooge'' -lehti alkoi numerosta 4. Tämä on ollut hämäävää suomalaisillekin sarjakuvaharrastajille, kun alkuperäisnumeroita on selvitetty. Moni muu suomalaisillekin tuttu hahmo ehti saamaan paljon useampia FC-sarjan numeroita.

*Four Colorin* sankareita olivat piirrettyjen filmien hahmot (muun muassa Aku Ankka, Väiski Vemmelsääri, Nakke Nakuttaja), elokuvacowboyt (muun muassa Yksinäinen ratsastaja, Roy Rogers, Gene Autry) ja sanomalehdistä tutut sankarit (muun muassa Kippari Kalle, Masi, Dick Tracy). 1950-luvun lopulla mukaan tulivat tietysti televisio-ohjelmista tutut hahmot. Myös tuolloisten elokuvien sarjakuvaversioita ilmestyi tuohon aikaan tässä sarjassa.

## Aiheesta muualla
*Dellin kansikuvagalleria , Four Color -lehdet ensimmäisenä lyhenteellä 4C.
Air Comores International

**Air Comores International** (IATA: **GG**, ICAO: **HAH**) on entinen komorilainen lentoyhtiö. Sen omisti Komorien hallitus (60&nbsp;%) ja Air Bourbon (40&nbsp;%). Yhtiö oli toiminnassa vuosina 2004-2006. 

## Perustaminen ja konkurssi
Air Comores International perustettiin vuonna 2004, ja se aloitti toimintansa saman vuoden marraskuussa. Yhtiö syntyi osana laajempaa hanketta avata Komorit paremmin kansainväliselle liikenteelle ja turismille. Sen tukikohta sijaitsi Iso-Komorin saarella, ja lentoreitit suuntautuivat naapurisaarten lisäksi Etelä-Afrikkaan sekä kaukolentoina Ranskaan. Lentoyhtiöllä oli kunnianhimoiset tavoitteet nousta merkittäväksi toimijaksi Intian valtameren alueella. Yhtiö käytti kutsumerkkiä AIR COMOROS. Yhtiö ajautui kuitenkin konkurssiin vuonna 2006, vain kahden toimintavuoden jälkeen. 

## Kohteet
* Antananarivo
* Dar es Salaam
* Dubai
* Johannesburg
* Marseille
* Mauritius
* Pariisi
* St Pierre de la Réunion

## Laivasto
Tammikuussa 2005: 

* 1 Airbus A310-300

## Lähteet

## Aiheesta muualla
* Viralliset sivut
Gil de Ferran

**Gil de Ferran** (11. marraskuuta 1967 Pariisi, Ranska – 29. joulukuuta 2023 Opa-locka, Florida Yhdysvallat) oli brasilialainen rata-autoilija, jonka suurimpiin saavutuksiin lukeutuvat Champ Car -sarjan mestaruus vuosina 2000 ja 2001 sekä Indianapoliksen 500 mailin ajon voitto vuonna 2003.

1980-luvun alussa de Ferran aloitti mikroautoilun maanmiehensä Emerson Fittipaldin otteiden innoittamana. Vuonna 1987 hän siirtyi Formula Fordeihin ja 1991 Formula 3 -sarjaan. Vuonna 1992 hän voitti Formula 3 -sarjan Britannian-mestaruuden saavutettuaan kauden aikana seitsemän voittoa. Vuosina 1993–1994 de Ferran ajoi Formula 3000 -sarjassa Paul Stewartin tallissa, sijoituksinaan kokonaispisteissä neljäs ja kolmas.

Vuoden 1994 loppupuolella Jim Hallin talli kutsui de Ferranin testaamaan IndyCar-autoa ja hän sai ajopaikan seuraavaksi kaudeksi. Hyvät otteet jatkuivat kauden mittaan ja hänet valittiin vuoden tulokkaaksi loppupistesijoituksenaan 14. sija. Kauden viimeisessä kisassa Laguna Secassa hän saavutti osakilpailuvoiton. Vuonna 1996 de Ferran saavutti voiton Clevelandissa, mutta kauden päätyttyä Jim Hall vetäytyi tallinsa kanssa kilpa-autoilun parista ja de Ferran siirtyi kaudeksi 1997 Derrick Walker/Valvoline-tallin kuljettajaksi. Kauden loppupisteissä hän sijoittui toiseksi Alex Zanardin takana, vaikkei saavuttanut kauden aikana yhtään voittoa. Seuraavaksi kaudeksi de Ferranista povattiin mestaria, mutta kausi meni pilalle Goodyearin huonojen renkaiden takia ja hän oli loppupisteissä vasta kahdestoista. Vuonna 1999 de Ferran saavutti pitkän tauon jälkeen voiton Portlandissa, mutta jälleen hän jäi kauden päätteeksi ilman tallia, kun Valvoline ja Goodyear vetäytyivät sarjasta. Kaudeksi 2000 hän siirtyi Penskelle Hélio Castronevesin, joka oli saanut paikan Greg Mooren kuoltua edelliskauden päätöskilpailussa, tallitoveriksi.

Penskellä de Ferran voitti heti kaksi Champ Car -mestaruutta (2000 ja 2001), joiden jälkeen talli siirtyi Indy Racing Leagueen. IRL:ssä de Ferran voitti legendaarisen Indianapolisin 500 mailin ajon vuonna 2003 ja päätti kauden päätteeksi lopettaa kilpa-autoilijan uransa. Kilpauransa jälkeen hän työskenteli Bar-Hondan ja McLarenin talleissa Formula 1 -sarjassa urheilullisena johtajana.

De Ferran asui Floridan Fort Lauderdalessa englantilaisen vaimonsa ja kahden lapsensa kanssa. Siirryttyään Hondan F1 -tallin palvelukseen hän muutti Englantiin.

De Ferran teki paluun kilpa-auton rattiin American Le Mans Series -sarjassa, jossa hän ajoi kausilla 2008 ja 2009. Vuonna 2011 de Ferran kilpaili vielä kahdessa Australian V8 Supercars -luokan kisassa ja vetäytyi sen jälkeen radoilta. 

De Ferran kuoli sydänkohtaukseen 29. joulukuuta 2023 Floridan Opa-lockassa järjestetyssä yksityisessä testiajossa. Kuollessaan hän oli 56-vuotias.

## Lähteet
* 

### Viitteet

## Aiheesta muualla
Air Madagascar

**Air Madagascar** (IATA: **MD**, ICAO: **MDG**) on madagaskarilainen lentoyhtiö, jonka kotikenttänä toimii Ivaton kansainvälinen lentoasema Antananarivossa.

Air Madagascar perustettiin vuonna 1962. Madagaskarin hallitus omistaa siitä 89,56 %.

Vuonna 2021 Air Madagascar ja sen tytäryhtiö Tsaradia aloittivat fuusioitumisen Madagascar Airlinesiksi.

## Kohteet

* Madagaskarilla: Ambanja, Ambatomainty, Ambatondrazaka, Analalava, Ankavandra, Antalaha, Antananarivo, Antsalova, Antsiranana, Antsohihy, Belo, Besalampy, Farafangana, Fianarantsoa, Fort Dauphin at Tolagnaro, Maintirano, Majunga, Mampikony, Manakara, Mananara, Mananjary, Mandritsara, Manja, Maroantsetra, Morafenobe, Morombe, Morondava, Nossi-Be, Port Berge, Sambava, Soalala, Ste Marie, Tamatave, Tambohorano, Tsaratanana, Tsiroanomandidy, Tulear, Vohemar
* Ulkomailla: Bangkok, Dzaoudzi, Johannesburg, Mauritius, Milano, Moroni, Pariisi, St Denis, St Pierre de la Réunion

## Laivasto

Lokakuussa 2016:

*2 kpl Airbus A340-300
*1 kpl ATR 42-320
*1 kpl ATR 42-500
*2 kpl ATR 72-500
*2 kpl ATR 72-600
*1 kpl Boeing 737-300
*1 kpl Boeing 737-800

## Lähteet

## Aiheesta muualla
* Viralliset sivut
Kemi-Tornion lentoasema

**Kemi-Tornion lentoasema**  on Finavian ylläpitämä lentoasema Kemissä. Lentoasema sijaitsee Paattion kaupunginosassa ja osittain myös Keminmaan kunnan puolella, kuusi kilometriä Kemin keskustasta pohjoiseen ja 18 kilometriä Tornion keskustasta itään. Vuonna 2023 lentoaseman kautta kulki 35&nbsp;614 matkustajaa.

## Historia

Lentoaseman rakentaminen aloitettiin 1937. Syksyllä 1938 lentokenttä täytti II luokan lentokentän vaatimukset, mutta lopullisesti kenttä valmistui vasta 1939. Kentän vihkiäiset olivat 18. kesäkuuta 1939 ja samalla alkoi säännöllinen lentoliikenne linjalla Imatra–Viipuri–Helsinki–Tampere–Vaasa–Oulu–Kemi. Asemalla oli tuolloin vain väliaikainen puurakennus toimisto- ja odotustiloina sekä vaatimaton lennonjohtotorni. Jatkosodan aikana lentokenttä oli saksalaisten joukkojen hallinnassa. Lähtiessään Kemistä Lapin sodan alettua saksalaiset tuhosivat lentokentän kiitotien, konehallin ja turvallisuuslaitteet. Nykyinen asemarakennus valmistui sodan jälkeen 1953. Sitä on myöhemmin laajennettu 1960- ja 1980-luvuilla.

Vuonna 2010 Kemi-Tornion lentoasema sai Finavian myöntämän kannustuspalkinnon kulujen hallinnasta sekä peruslentoasemakonseptin tuloksellisesta ja esimerkillisestä toteuttamisesta.

Kesä–heinäkuussa 2017 Norwegian Air Shuttle ja Finnair lensivät Kemi-Tornion lentoasemalle, kun Oulun lentoaseman kiitotie päällystettiin uudelleen.

Koronapandemian jälkeen valtio on vuodesta 2021 alkaen hankkinut ostoliikenteenä Kemi-Tornion ja Helsinki-Vantaan lentoaseman välistä liikennettä. Alun perin reittiä operoitiin Kokkola-Pietarsaaren lentoaseman kautta kolmioreittinä. Sittemmin reitti muuttui suoraksi. Viimeisimmän kilpailutuksen voitti Finnair, joka lentää reitillä helmikuuhun 2028 saakka.

## Infrastruktuuri ja fasiliteetit

Lentoasemalla on yksi kiitotie, 18/36, jonka pituus on 2&nbsp;503 metriä. Aiemmin lentoasemalla oli myös toinen kiitotie (09/27), mutta se poistettiin käytöstä vähäisen käytön vuoksi.

## Lentoyhtiöt ja kohteet

Kemi-Tornion lentoasemalta operoi yksi lentoyhtiö yhdellä reitillä (tammikuu 2026).

## Liikennetilastot

## Maaliikenneyhteydet

Lentoasemalta on kulkuyhteydet lähinnä taksilla. Lähimmät linja-autot Kemiin, Tornioon ja muualle Lappiin kulkevat 700 metrin päässä sijaitsevalta pysäkiltä.

## Lähteet

## Aiheesta muualla

* Finavia – Kemi-Tornion lentoasema
* Suomen ilmailukäsikirja – Kemi-Tornion lentoasema 
* Virtual Finnairin esittely Kemi-Tornion lentoasemasta
Valde Sorsa

**Valde Matias Sorsa** (29. joulukuuta 1920, Kontiolahti – 15. kesäkuuta 1942, Vuottaa, Kivennapa) oli suomalainen sotilas ja Mannerheim-ristin ritari.

Korpraali Sorsa oli ryhmänjohtajana Jalkaväkirykmentti 7:n toisessa pataljoonassa. Hänet nimitettiin 1. syyskuuta 1941 Mannerheim-ristin ritariksi numero 8 erikoisesta urheudesta ja useasta hyökkäyksiä edistäneestä toiminnasta taistelupartion johtajana. Hänet ylennettiin alikersantiksi 26. elokuuta 1941.

Alikersantti Sorsa haavoittui 15. kesäkuuta 1942 Ohdassa ja kuoli samana päivänä 23. kenttäsairaalassa Kivennavan Vuottaalla. Juuri lomalta palannut Sorsa oli ryhmänsä kanssa naamioimassa taisteluhaudan etureunaa, kun venäläisen tarkka-ampujan luoti osui Sorsaa selkään ja lävisti hänen keuhkonsa.

Everstiluutnantti Arvo Ahola, joka oli esittänyt alaiselleen Sorsalle Mannerheim-ristiä ja joka itsekin joulukuussa 1944 nimitettiin Mannerheim-ristin ritariksi, muisteli myöhemmin: "Jo heti sodan alkupäivinä huomioni kiinnittyi terhakkaan korpraali Sorsaan. Hän oli asevelvollinen, ei katsellut maailmaa kovin korkealta, erittäin vaatimaton maalaisnuorukainen, joka heti sodan ensimmäisinä päivinä ansaitsi korpraalin natsat olkapäilleen. Hänellä oli veressään sotilaallisen toiminnan korkein teho. Juuri siksi hän venyi loistaviin taistelusuorituksiin yli tavanomaisten mittojen. Hänen veroisiaan taistelijoita oli harvassa. Sorsa antoi taisteluyksikölleen oman tärkeän panoksensa, eikä ritarinimityksestä huolimatta koskaan tuonut itseään esiin. Taistelussa hän kuitenkin näytti esimerkkiä olemalla aina ensimmäisenä ja kaikista tehokkaimpana. Koskaan kukaan ei kuullut hänen pröystäilevän saavutuksillaan, hän teki enemmän kuin puhui."

Tiedotuskomppaniassa palvellut pilapiirtäjä Kari Suomalainen oli kesäkuussa 1942 saanut määräyksen tehdä muotokuvan eräästä Mannerheim-ristin ritarista, jonka nimeä hän ei tiennyt. Saavuttuaan perille Suomalainen sai yllätyksekseen kuulla, että kyseinen ritari oli juuri haavoittunut ja hänet oli viety kenttäsairaalaan, jossa Suomalainen sitten piirsi muotokuvan leikkauspöydällä tajuttomana makaavasta nuoresta sotilaasta. Myöhemmin osoittautui, että kyseessä oli juuri alikersantti Valde Sorsa, Suomalaisen ikätoveri. 

Valde Sorsa kuoli 21-vuotiaana 15. kesäkuuta 1942. Hänet on haudattu Kontiolahden sankarihautaan.

Kuusinkertainen jalkapallon Suomen mestari ja maajoukkuemies Sebastian Sorsa (s.1984) on Valde Sorsan sukulainen.

## Lähteet
* 

### Viitteet
Haggard: The Movie

**CKY Haggard: The Movie** on yhdysvaltalainen elokuva vuodelta 2003. Elokuvan pääosia näyttelevät Ryan Dunn, Bam Margera ja Brandon DiCamillo. Mukana on henkilöitä ohjelmasta *[[Viva La Bam]]*, kuten Rake Yohn, Bam Margeran entinen tyttöystävä Jenn Rivell, joka esittää elokuvassa Ryan Dunnin entistä tyttöystävää, Margeran setä, Don Vito ja Margeran vanhemmat April ja Phil Margera kuten myös CKY-yhtyeestä tuttu Bamin isoveli Jess Margera. 

Elokuva kertoo rakkaudesta, mustasukkaisuudesta, masennuksesta ja ystävyydestä. Elokuvan kesto on noin 96 minuuttia. Elokuvassa on musiikkia muun muassa yhtyeiltä Amorphis, Bomfunk MC’s, Clutch, Dead or Alive, Faithless, HIM, Iggy Pop, In Flames, New Order, Orbital ja Shantalla.

## Aiheesta muualla
*
Air Malawi

**Air Malawi**  oli vuonna 1967 perustettu malawilainen lentoyhtiö. Sen kotipaikka oli Chilekan kansainvälinen lentoasema Blantyressä. Se lopetti toimintansa helmikuussa 2013.

## Kohteet
* Malawissa: Blantyre, Club Makokola, Lilongwe, Mzuzu
* Ulkomailla: Dar es Salaam, Dubai, Harare, Johannesburg, Lubumbashi, Lusaka, Nairobi, Nampula 

## Laivasto
Heinäkuussa 2005:

*1 Boeing 737-200
*1 Boeing 737-300
*1 Boeing 737-500
*1 ATR 42-320
*1 Cessna 208B Grand Caravan

## Lähteet